JohanHeinsen/ENO huggingface dataset:
Viborger Samler, 1847-12-30
Jtalien. Augsb. Allg. Zeit. melder fra Rom (den 15de Decbr.): "Ferrareser-Differentserne ere udnævnede paa en fredelig og venskabelig Maade. Cardinal Ciacchihar erholdt Befaling til at begive sig tilbage til Ferrara for at være tilstede ved Gjenoprettelsen af Status quo af 16de Juli. De i Bologna liggende Schweizertropper, have orholdt Marschordre til Ferrara, hvor de skulle overtage de af det østerrigske Militair besatte Vagtposter. Østerrigerne beholde Citadellet og de to paa Stadens Territorium liggende Caserner og Magaziner, for hvilke de i en lang Aarrække have udredet Leieafgift til den pavelige Regjering. Schweiz. Forfatteren til en i Beilage til Allg, Zeit, indrykket Artikel, med Overskrift: "Die Schweiz und ihre Vermittler, søger at føre de høie mæglende Magters Gesandter tilbage til den første Grundsteen fordenne Mægling og henlede deres Opmærksomhed paa de høie Forbundnes Erklæring, dat. Freiburg, den 21de Decbr. 1813, hvori det hedder: "De forbundne Souverainers Formaal er: at sikkre Schweiz med Hensyn til dettes udenrigske Forhold den samme frie og fordeelagtige Stilling hvori det befandt sig for Revolutionsstormene, nemlig: den meest fuldkomne Uafhængighed. Men med denne er den nuværende Tilstand, hvorved Schweiz er fra en fri Forening af for sig selv bestaaende Fristater, nedsunket til et kraftløst passivt Redskab for fransk Herredømme, aldeles uforenelig. Naar man grundig har afhjulpet dette Onde, naar Schweizergebetets Jntegritet er gjenoprettet efter dets gamle Grændser, og naar Schweiz er bragt i en saadan Stilling, at det bliver muligt for det at anordne, uden Hensyn til fremmed Indflydelse, Grundlaget for dets tilkommende Foederativsystem og for den Form, hvis Valg overlades til det selv, ville de forbundne Magter ansee Værket for fuldendt. De enkelte Cantoners indre Forfatning og Bestemmelsen af deres gjensidige Forhold er et reent Nationalanliggende for Schweizerne, et Anliggende, som maa overlades til deres egen Retfærdighed og Viisdom." Schweizergesandten Hans v. Reinhard erklærede i Conferencen den 15de Novbr. 1841, da han overrakte de paa Wienercongressen forsamlede Ministre den af Landdagen udkastede og eenstemmig antagne ny Forbundsovereenskomst: "Schweiz anseer sig som Souverain berettiget til at give sig selv sin Forfatning. Dette Udkast er et Værk af alle de 22 Cantoner. Schweiz overgiver dette Værk til den europæiske Kongres ikke af Pligt, men i den Hensigt at begrunde sin Begjæring om, at Schweiz, i Betragtning af Schweiz's Beliggenhed imellem de tre Hovedmagter - Tydskland, Frankerig og Jtalien og Schweiz's vigtige Stilling for den angribende Deel, maatte for stedse erklæres for at være et neutralt Land. - Denne Neutralitet tilstodes af de store Magter under 20de Marts 1815, og derhos udhævedes udtrykkelig og anerkjendtes det selvstændige Udkast til Forbundsacten og sammes frivillige Antagelse fra Schweizernes Side.
Viborger Samler, 1847-12-30
Hvad angaaer Landdagens Beslutning om Jesuiternes Uddrivelse, da har man reist Tvivl om Landdagens Competence til at fatte en saadan Beslutning. - Men naar Frankerig, en endnu næsten ganske catholsk Stat med nogle og tredive Mill. Indbyggere, har seet sig foranlediget til en lignende Beslutning, da er dette skeet enten efter en rigtig Vurdering af hiin Orden eller ikke. J det første Tilfælde er tilvisse det, som truer den indre Rolighed i Frankerig, ikke mindre farligt i Schweiz, i sidste Tilfælde burde Frankerig trække Bielken ud af sit eget Øie, førend det befattede sig med at udtrække Splinten af Schweiz's Øie. - Men man tillader sig fremdeles at gjøre deHerrer Mæglingsgesandter opmærksomme paa følgende Artikler af den bekjendte Bulle angaaende Nadveren, som Jesuiterne ere forpligtede til i det mindste een Gang om Aaret offentlig at forkynde og indskærpe i de Troendes Gemytter. . . . Og excommunicere og forbaande vi i den almægtige Guds Navn alle Huussiter, Wiclesiter, Lutheraner, wieglianere, Huguenots o. s. v. og fremdeles alle deres Velyndere, Forsvarere, samt endelig alle de Jndivider, som læse, opbevare eller lade trykke hine kjetterske Skrifter eller endog kun om Religionen handlende Bøger. Man tør vel med Hensyn til foranførte Bestemmelser opkaste det Spørgsmaal: Fremmer eller truer Udbredelsen af saadanne Grundsætninger Landets Rolighed og Fred, – Fremdeles hedder det: "Ligeledes excommunicere og forbande vi Alle og Enhver, der fordrer af vore Auditorier og andre geistlige Dommere Tiender og andre geistlige og med geistlige Anliggender sammenhængende Sager; fremdeles alle de Personer, der drage til sig og sequestere Eiendomme og Jndtægter, der tilkomme os og den apostoliske Stol, samt de Jndivider, der paalægge de nysnævnte Geistlige og deres Eiendomme Skatter og andre Byrder, tilligemed de Personer, der modtage saadanne Paalæg, om end de udredes frivillig." (Derimod siger den 12te Artikel i Forbundstractaten: "Capitlernes og Klostrenes Eiendele ere, saaledes som andre Privat eiendele, underkastede Skatter og Afgifter." Hvo som har svoret at overholde denne Act, kan umulig antage foranførte Lærre eller tillade saammes Udbredelse.) - Og det hedder endvidere til Slutningen: "Denne Excommunication og Forbandelse træffer ikke alene Alle og Enhver, som gjør sig middelbar eller umiddelbar skyldig i Foranførte, men ogsaa alle de Personer, som dertil hjælpe og raade – de være Keisere eller Konger, Hertuger, Grever eller Baroner.
Viborger Samler, 1847-12-30
Vi komme derefter, hedder det i Slutningen af Artiklen, til et Anliggende, hvor Landdagens Beslutninger, i det mindste i den Form, hvori samme ere indklædte, ikke lade sig retfærdiggjøre, nemlig til Klostrenes Ophævelse i Canton Aargan. Hiin 12te Art, i Forbundsacten garanterer Klostrenes og Capitlernes Existents, og Sikkerheden, af disses Eiendomme, forsaavidt de ere afhængige af Cantonalregjeringerne. Vel kan Aargau argumentere saaledes: "Naar tre store Keiser- og Kongeriger (Østerrig, Rusland og Preussen) føle sig truede i deres Sikkerhed, af en eneste lille Stad (Krakau, og naar de ansee sig for berettigede til at tilintetgjøre den, samme tractatmæssigen inddrømmede Selvstændighed og Frihed, da kan man endnu meget mindre fortænke et lille Canton deri, naar det frygter for, at 3 Klostre, der have været ligesaa mange Asyler for Oprørere, true den indre Rolighed, og desaarsag anvende imod dem Nødværge-Retten. Men denne Nodværge maa ikke strække sig længere end fornødent gjøres, og imod Værgeløse er Høimodighed, imod en bestemt Minoritet er Skaansel det bedste Vaaben, naar man har en sand og oprigtig Fred og ingen Ødelæggelseskrig for Øiet. Og hvor endog Majoriteten bekjender sig til en anden Confession, der maa nødvendigviis i alle saadanne Stridsspørgsmaal, som angaae Kirkeforfatningen, et af begge Parter frit valgt. Voldgiftscollegium give det sidste Udslag, saafremt ikke al Tillid skal undergraves, og Minoritetens Berettigelser drages i Tvivl." – Vi lægge derfor den seirende Majoritet paa Landdagen alvorlig paa Hjertet at udvise Maadehold, vi give den at betænke, at den endnu har den vanskeligste Seier at tilkæmpe sig, nemlig Seieren over sig selv. Landdagen laane ikke Øret til Snig rere eller Øretudere. Som en Virkning af fremmed Jndflydelse forekommer os den Forholdsregel, at man vil gjøre Medlemmerne af det store Raad i ethvert Sondersbundscanton ansvarlige for deres tidligere Afstemninger, og saaledes søger at berøve dem den active Borgerret, forat Modpartiet saameget sikkrere kan erholde og hævde Majoriteten. Lignende Exempler haves vel i Monarchier, hvor man undertiden har indledet Criminalprocesser imod liberale Folkerepræsentanter for at fjerne dem fra Kamrene, men saadanne Exempler skulde Republiker ikke efterligne, saameget mindre som Straffen for en saadan Utilbørlighed ikke udebliver. Og hvad der i alle constitutionelle Forfatninger er en ubestridelig Grundsætning: "at Folkerepræsentanterne kun ere Gud og deres Samvittighed ansvarlige for deres Afstemning", maa en forfatningsmæssig Fristat ogsaa anerkjende, naar den vil opsvinge sig til sand Frihed.
Viborger Samler, 1847-12-30
Fra Neuenburg meldes under 19de Decbr., at to Delegerede ere afsendte til Bern med 300,000 Fres., størstedeels i Obligationer, udstedede af Debitorer i Waadtcantonet til den herværende Sparekasse.
Viborger Samler, 1847-12-30
Fra Bern meldes under 20de Decbr., at Landdagsgesandterne fra Freiburg ere ankomne til "Vorort". Om een eller to Dages Forløb imodesees Ankomsten af Gesandterne fra Luzern. Gesandterne fra Unterwalden ob og nid dem Walde ere allerede indtrufne og have medbragt de til Indbetaling forfaldne Summer.
Viborger Samler, 1847-12-30
J Paris har der organiseret sig et Selskab med 700,000 Francs til Opbyggelsen af en Circus, hvorpaa der skal gives Fægtninger tilsøes, altsaa et Søtheater.
Viborger Samler, 1847-12-30
J London har en industrieus Mand ladet sig give Patent paa et nyopfundet Halsbind, som han kaldet: "det sig om dreiende Halsbind og som har det Fortrin, at det ved hver Omdreining viser nye Farver og nye Mønstre.
Viborger Samler, 1847-12-30
Jndenlandske Efterretninger. Det tidligere omtalte Gagetillæg for adskillige Embedsmænd er nu bestemt saaledes: de ældste Deputeredes Gager i de kongelige Collegier forhøies til 3500 Rbd. og de yngstes til 3000 Rbd. De ældste Committeredes i de kongelige Collegier bestemmes til 2000 Rbd. og de øvriges til 1800 Rbd. Samtlige Medlemmer af Høiesteret, Landsover- samt Hof- og Stadsretten, Criminal og Politiretten, og endelig Justitiarius i Viborg Overret, faae Tillæg fra 200 Rbd. til 500 Rbd.; endvidere erholde samtlige Amtmænd i Kongeriget og Hertugdommerne Slesvig og Holsteen et Gagetillæg indtil 500 Rbd. Dernæst endelig samtlige Contoirchefer, Fuldmægtiger, Cancellister og Copister (eller de som staaer i Classe med samme) i de kongelige Collegier. Contoircheferne og Fuldmægtigernes Tillæg er bestemt til 200 Rbd., og Cancelli sternes samt Copisternes til 100 Rbd. aarligt. (Bl. Td.
Viborger Samler, 1847-12-30
Vi have den sørgelige Tidende at meddele om Finn Magnusens Hedengang. Hans Navn som en af Nordens største Archæologer og navnligen hans Fortjenester, af den oldnordiske eller gamle islandske Literatur vil skjønsomt erindres af en taknemmelig Efterslægt og bevares til en fjern Fremtid. Efter længere Tids Svagelighed endte han sit jordiske Liv i Fredags Aftes, den 24de, i sit 66de Aar. (Berl. Td.)
Viborger Samler, 1847-12-30
Selskabet "Philiatrien, har paa Generalforsamling den 21de De, besluttet, at udsætte en Priis for en Afhandling: "om Lægeforholdene i den danske Armee, saaledes som disse have ordnet sig ved og efter Reformen i 1842, og paa den danske Flaade, – med Drøftelse af de Mangler, der kunne findes ved Samme, – og Forslag til disses Afhielpning." Prisen er 200 Rbd. (dog vil denne efter Omstændighederne kunne forhøies) og Manuscriptet bliver Forfatterens Eiendom. Afhandlingerne maae være indsendte den 1ste Octbr. 1848 til Selskabets Secretair, Lic. med. Lehmann.
Viborger Samler, 1847-12-30
Det Beløb, hvortil samtlige Eiendomme i Kjøbenhavn ere forsikkrede, og som den 30te Septbr. 1846 udgjorde 53,860, 150 Rbd., var, efter sidste Regnskab, den 30te Septbr. 1847 steget til 54,988,850 Rbd., og altsaa i dette sidste Aar forøget med 1,128,200 Rbd. De i Regnskabs aaret udbetalte Branderstatninger udgjorde 45,451 Rbd. 20 s. (som udgjør 5 Mk. af hver Tusinde.) (Bl. T.)
Viborger Samler, 1847-12-30
Paa Cancelliets allerunderdanigst nedlagte Forestilling har det behaget Hs. Majestæt under 17de Novbr. sidstl. allernaadigst at bifalde, at Eldbo Herred adskilles fra Districtslæge-Embedet i Kolding og henlægges under Stadsphysicatet i Fredericia. (Colleg. Tid.)
Viborger Samler, 1847-12-30
Nationalbanken har indgivet et allerund. Andragende til Hs. Maj. Kongen om, at det maa tillades Bankcontoiret i Aarhuus at aabne Folier og modtage Deposita af Penge og Obligationer paa de samme Vilkaar og under de samme betingelser, der ere fastsatte for disse Forretninger ved Hovedbanken. (Aftbl.)
Viborger Samler, 1847-12-30
Veile, den 27de Decbr. Uagtet vor Fjord er tillagt og Kulden meget bidende, har man dog igaar anden Juledag paa en af vore Gader, hvor der er Haver i Nærheden, fanget en levende Sommerfugl. (Vl. Av.)J Aarhuus Avis læses, under Overskrift "Forvarsel, følgende gaadefulde Bekjendtgjørelse: Hvis her i Aarhuus maatte befinde sig nogle Enker, som skulle skifte med deres umyndige Børn, og som ved Skiftet, ville søge at besvige dem, men som ei tiltroe sig selv at være i Besiddelse af den dertil fornødne Kløgt og dertil behøve en Lavværge, som er hjemme i denne Egenskab, bedes de herpaa reflecterende Enker at henvende sig til Undertegnede. NB. Mindre formuende Enker nytter det ikke at melde sig, da et saadant Arbeide naturligviis maa betales godt. J. Riis."
Viborger Samler, 1847-12-30
Udnævnelser og Entledigelser. Under 20de d. M. har Hs. Majestæt allernaadigst tilladt at Sognepræst P. Kragh maa ansees som ikke befordret fra Lintrup og Hjerting Sognekald, samt derhos allern, beskikket Sognepræst for Hee Menighed og Provst for Hind Bølling og Nørre Herreder i Ribe Stift, J. T. Gad, til Sognepræst for Kjettinge og Bregninge Menigheder i Lollands=Falsters Stift.
Viborger Samler, 1847-12-30
Under f. D. har Hs. Maj. i Naade og med Pension entlediget Underlærer ved det kgl. Skolelærer-Seminarium i Sneedsted, G. P. Pfaff, fra 1ste Mai 1848 af. Under f. D. har Hs. M. allern, beskikket C. F. Jvens fra 1ste Januar 1848 af til Postexpediteur i Wandsbeck, mod at han stiller befalet Sikkerhed, for Oppebørslerne. Under f. D. har Hs. Maj. allern, beskikket Retsskriver ved Norder- og Ekkern-Herreders Thing paa Als A. Harbou til Amtsforvalter, Actuar, Huusfoged og Branddirecteur i Lygumkloster Amt mod at han stiller befalet Sikkerhed for Oppebørslerne. Under 21de d. M. har Hs. Maj. allern, beskikket Cand. juris, Forligelsescommissair Saxild i Kolding til virkelig Kammerassessor. Under 22de d. M. har Hs. M. allern. const. Told- og Consumtions=Controlleur i Roeskilde B. A. Castenskjold som Havnecontrolleur i Kjøbenhavn. Under 24de d. M. har Hs. M. allern, udnævnt Tolder og Amtsfoged Pacht i Mølln til Kammerraad med Rang i 7de Klasse Nr. 2.
Viborger Samler, 1847-12-30
Marinen. Den 24de Decbr. ere Premierlieutenanterne O. Lütken, Frølich og V. Skibsted samt Secondlieutenanterne Kraft og Gjødesen beordrede til at forrette Tjeneste paa Corvetten Valkyrien paa dennes forestaaende Togt.
Viborger Samler, 1847-12-30
Handels-Efterretninger. Londoner-Kornmarkedet, den 22de Decbr. Breve fra Land markederne melde i Almindelighed, at det er bedre i Hvede handelen. Markedet idag var svagt besøgt, Omsætningen i Hvede var indskrænket; man holdt fast paa de høiere Mandagspriser.
Viborger Samler, 1847-12-30
Reisende. Med Færgefartøiet fra Kallundborg til Aarhuus, den 26de December: Proprietair v. Deurs, Apotheker Wulff, Dhrr. Sadolin, Eising og Raunkilde, Jfr. Mouritzen og Propt. Lund.
Viborger Samler, 1847-12-30
Døde. Kjøbenhavn: Baronesse Brints (den østerrigske Ministers Gemalinde); Christiane Elly Kirchhoff, f. Simonsen, kgl. Forrider Petersen; forhenværende Høker Jens Olsen, 78 Aar; Maren Larsen, f. Nielsen, 85 Aar. - Gurrehuus: Jfr. Johanne Aages. - Nakskov, Caroline Dorthea Emilie Jerndorff, f. Clausen. - Pillemark paa Sams: Bagermester og Gaardbruger Jens Holger Plesner, 40 Aar. - Lerup Præstegaard, Sognepræst for Leerup og Tranum Menigheder, Hans Adam Brasch, 65 Aar.
Viborger Samler, 1847-12-30
Paa Nytaarsaften Kl. 5 holdes Gudstjeneste i Søndresogns Kirke. Hr. Pastor Hindberg prædiker.
Viborger Samler, 1847-12-30
Paa Nytaarsdag prædiker til Høimesse i Domkirken: Hs. H. Hr. Stisprovst Ursin; i Søndresogns Kirke: Hr. Pastor Hindberg. Til Aftensang i Domkirken: Hr. Pastor Bruun. (Gudstjenesten begynder Kl. 9 i Domkirken, og Kl. 10 i Søndresogns Kirke).
Viborger Samler, 1847-12-30
Theatret i Viborg. Med kongelig allernaadigst Tilladelse opføres. af det Beckerske Skuespillerselskab Løverdagen den 1ste Januar 1848, Kl. 6 1/2 (for første Gang); Gjenboerne, Vaudeville-Comedie i 3 Acter af Hostrup.
Viborger Samler, 1847-12-30
Søndagen den 2den Januar 1848, Kl. 6 1/2, opføres: Jeppe paa Bjerget, Comedie i 3 Acter af Holberg. P. Bloch, p. t. Bestyrer af Selskabet.
Viborger Samler, 1847-12-30
AVERTISSEMENTS. Løverdagen den 7de Jan. 1848, Kl. 7 Aften. afholdes en overordentlig Generalforsamling i Viborg Klub.
Viborger Samler, 1847-12-30
Bekjendtgjørelse. Mandagen den 3die Januar 1848, Formiddag Kl. 9, bliver paa Viborg Kjøbstads Raadhuus foretaget Borgersamling til Valg af en Borgerrepræsentant og 4 Medlemmer af Skatteligningscommissionen, hvortil Byens Borgere herved indkaldes at møde.
Viborger Samler, 1847-12-30
Valgcomiteen i Viborg, den 27de December 1847. J. Hagemann. Chr. Koefoed.
Viborger Samler, 1847-12-30
Kirsebærviin sælges for 2 Mk. 8 s. pr. Flaske hos A. W. Sandberg.
Viborger Samler, 1847-12-30
Førstkommende Løverdag og Søndag faaes varme Po steier og Vanille Jis hos H. P. Høyer, Conditor.
Viborger Samler, 1847-12-30
Pamp Chocolade, udarbeidet til den fuldkomneste Fiinhed i den Deichmannske Handels Chocolade-Fabrik ved Kjøbenhavn, erholdes til Fabrikpriserne, 2 Mk. a 8 Mk., pr. 8, hos Hr. S. Buchwaldt i Viborg. L. A. Damgaard i Skive. P. E. Dige P. F. Nyeboe i Ringkjøbing. A. W. Andrup i Lemvig. F. C. Bruun i Holstebroe. F. Schade i Nykjøbing paa Mors. 12,000 Rbd. ønskes til Laans, nu, eller i anstundende Juni Termin i en samlet Landeiendom, eller fordeelt paa flere, alt mod betryggende første Prioritet. Det nærmere erfares i Skive hos Procurator Øllgaard. En rask og flink Tjenestekarl, som regner og skriver nogenlunde godt, kan faae en god Tieneste til 1ste Mai 1848. Lønnen er 50 Rbd. Skriftlige Anmeldelser, skrevne af de Søgende selv, modtages paa Bogtrykkeriet af Hr. Møller, som tillige meddeler nærmere Underretning.
Viborger Samler, 1847-12-30
Hovedgaard til Salg. Underhaanden kan tilkjøbs erholdes en imellem Ringkjøbing og Lemvig beliggende Hovedgaard. Eiendommen, der efter den nye Matrikul er ansat for Hartkorn fri Hovedgaardstaxt 17 Tdr. 4 Skpr. 3 Fdkr. 1/5 Alb., har et Areal af circa 957, Tdr. Land, hvoraf 300 ere Ager og Eng. Resten er Kjær og Mosejorder samt Hede, alt særdeles skikket til Opdyrkning. Agerjordens Bonitet er sandmuldet, men Kjær- og Mosejorderne ere af en fortrinlig god Beskaffenhed og egne sig for største Delen til Opdyrkning. Den aarlige Udsæd har hidtil i Almindelighed været 22 a 25 Tdr. Rug, 14 a 17 Tdr. Byg og 50 Tdr. Havre foruden Spergel og Kartofler, men, eftersom Eiendommen opdyrkes, maa den naturligviis forøges. Der kan for Tiden holdes en Besætning af 75 Fæcreaturer, 100 Faar og 11 Heste med Tillæg, men den vil efterhaanden meget betydeligen kunne forøges. Af Enghøe har hidtil aarligen været avlet 160 til 200 Læs, men ved Overrisling, der er paabegyndt, vil Avlen meget betydeligen kunne forøges. Bygningerne ere gode og velvedligeholdte samt afgive en smuk Bopæl for en dannet Familie. Kjøbesummen er billig og Udbetalingsvilkaaren meget favorable for Kjøberen. Nærmere Oplysninger meddeles af Cand. juris Neckelmann, Viborg.
Viborger Samler, 1847-12-30
Landeiendom. Arvefæsteeiendommen Viumgaard agtes bortsolgt. Den er beliggende 4 Mile fra Ringkjøbing og Lemvig, 2 1/2 Mile fra Holstebro i en god og frugtbar Egn, den staaer for 9 Td. 1 Skp. Hartkorn og har et Tilliggende af 312 Tdr. Land, hvoraf 150 Tdr. ere gode mulddannede Agerjorder, 24 Tdr. Eng og Resten Hede og Mose. Mergel findes beqvemt saavelsom Tørveskiær. Bygningerne ere alle af solid Grundmuur og Vaaningshuset til en Familie udenfor Bondenden. En Besætning af 42 Stkr. Creaturer og 4 Heste samt alt Jnventarium medfølger. Arvefæsteafgivten er meget billig. Ligeledes er Prisen og Pengeconditionerne favorable. Det Nærmere erfares, naar man henvender sig til Cand. juris Koefoed i Kjøbenhavn, Viingaardsstræde Nr. 133, 2den Sal, til Eieren Proprietair Koefoed eller til Cand. juris Neckelmann i Viborg.
Viborger Samler, 1847-12-30
Landeiendomme til Salg. Forskjellige større og mindre Landeindomme i Jylland, kunne underhaanden erholdes tilkjøbs, naar man derom henvender sig til Cand. Juris Neckelmann i Viborg.
Viborger Samler, 1847-12-30
Nogle Parceller af Holmsgaard i Asmild Sogn kunne underhaanden erholdes tilkjøbs, naar man derom henvender sig til Cand. juris Neckelmann i Viborg.
Viborger Samler, 1847-12-30
Jfølge Begjering af Procurator Høegh, som Befuldmægtiget for Opbudsmændene i Capitain og Kjøbmand M. G. Bech's Boe i Aarhuus, bliver den bemeldte Boe tilhørende Gaard under Brandforsikkrings Nr. 72 paa Nibe Kjøbstads søndre Strandgade, bestaaende af 17 Fag Bindingsværk med Tegltag, med vedliggende Toft, opraabt til Bortsalg ved en 4de Auction, der afholdes i bemeldte Gaard Onsdagen den 26de Januar førstkommende, Formiddag Kl. 10. Saafremt nogenlunde antageligt Bud skeer, vil dette strax, efterat Hammerslag er givet, blive approberet. Byefogedcontoiret i Nibe, den 26de December 1847. Lynge.
Viborger Samler, 1847-12-30
Jfølge Begjering af Procurator Høegh, som Befuldmægtiget for Opbudsmændene i Capitain og Kjøbmand M. G. Bech's Boe i Aarhuus, bliver den bemeldte Boe tilhørende i Vorlev Sogn, Hornum Herred, Aalborg Amt, liggende Klæstrup Kludeuldkrasse-Vandmølle med Tilhørende og Tilliggende opraabt til Bortsalg ved en 4de Auction, der afholdes i bemeldte Mølle Onsdagen den 26de Januar førstkommende, Middag Kl. 12. Møllen ligger 1/2 Miil fra Nibe ved Klæstrup Aae og drives ved Underfaldsvand, samt har rigelig Vandkraft. Bygningen er af Grundmuur, og ere 6 Fag indrettede til Beboelse og de øvrige Fag til Møllens Drift. J Møllen er 2 Kludeuldkrassemaskiner med Tilbehør. Til Møllen hører, en liden Jordlod paa omtrent 1/2 Td. Land. Saafremt nogenlunde antageligt Bud ved Auctionen opnaaes, vil dette strax, efterat Hammerslaget er givet, blive approberet. Herredscontoiret i Nibe, den 26de December 1847. Lynge.
Viborger Samler, 1847-12-30
Ifølge Begjering af Procurator Høegh, som Befuldmægtiget for Opbudsmændene i Capitain og Kjøbmand M. G. Bech's Boe i Aarhuus, bliver den bemeldte Boe tilhørende i Voxlev Sogn, Hornum Herred, Aalborg Amt, liggende Binderup Vandmølle med Tilhørende og Tilliggende opraabt til Bortsalg ved en 4de Auction, der afholdes i bemeldte Mølle Onsdagen den 26de Januar førstkommende, Eftermiddag Kl. 3. Møllen ligger 1 1/2 Fjerdingvei fra Nibe, tæt ved Nibe-Aalborg Landevei. Bygningerne ere paa 50 Fag Huus, hvoraf Vaaningshuset er af Grundmuur og er indrettet til Beboelse for en Familie udenfor Bondestanden. J Møllehuset ere 3 Qværne, nemlig 2 Meelqværne og 1 Skalqværn. Møllen ligger tæt ved Binderup Aar og drives ved Underfaldsvand, samt har rigelig Vandkraft. Møllen er ansat for Mølleskyldshartkorn 11 Tdr. 5 Skpr. 2 Fdkr. og der tilhører den Jordeiendomme af Ager og Engs Hartkorn 1 Td. 1 Skp. 3 Fdkr. 1 1/2 Alb. Til Eiendommen hører en paa bemeldte Jorder ved forbemeldte Binderup Aar, lidt Nord for bemeldte Korn mølle, liggende Kludeuldkrasse-Vandmølle paa 6 Fag og i samme er en Kludenldkrassemaskine med Tilbehør.
Viborger Samler, 1847-12-30
Saafremt nogenlunde antageligt Bud ved Auctionen opnaaes, vil dette strax, efterat Hammerslaget er givet, bliver approberet. Herredscontoiret i Nibe, den 26de December 1817. Lynge.
Viborger Samler, 1847-12-30
Jfølge Begjering af Procurator Høegh, som Befuldmægtiget for Opbudsmændene i Capitain og Kjøbmand M. G. Bech's Boe i Aarhuus, bliver den bemeldte Boe tilhørende, under Gielstrup Bye i Voxlev Sogn, Hornum Herred, Aalborg Amt, liggende Parcel Nr. 7, Litr. e, af Hartkorn 3 Fdkr. 2 1/5 Alb., samt det paa Parcellen opførte Huus, der tilligemed en Deel af Parcellen er bortleiet til Simon Jensen for hans og Kones Livstid mod aarlig Afgivt, opraabt til Bortsalg ved en 4de Auction, som afholdes i den tæt ved Parcellen liggende og samme Boe tilhørende Binderup Mølle, Onsdagen den 26de Januar førstkommende, Eftermiddag Kl. 4. Saafremt nogenlunde antageligt Bud skeer, vil dette strax, efterat Hammerslaget er givet, blive approberet. Herredscontoiret i Nibe, den 26de December 1847. Lynge.
Viborger Samler, 1847-12-30
Trykfeil. J Nr. 203 af denne Tidende staaer i 1ste Spaltes 1ste Col. 22de Linie fra ned. Kjeldere" læs: Klæder. (Med dette Nr. sluttes Aargangen af dette Bl. for 1847).
Viborger Samler, 1848-01-01
cus AvissaSnsto Tidens Viborg, Forsendes med Brevposten i Danmark og Hertugdømmerne. Løverdagen den 1 Januar 1818. 76 Aarg. Nr. 1.